### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 28. april 2021 har vedtaget Magistratens foranstående indstilling af 26. april 2021.

Karl Skov tog forbehold for placeringen.

Magistratsafdelingen for Kultur og Borgerservice udarbejder notat.

Offentlig fremlæggelse af forslag til Lokalplan 1160 Udvidelse af [adresse] i [adresse], [adresse].

### Resumé

Lokalplan 1160 gælder for et område i [adresse] i [adresse].

Lokalplanområdet er ca. 5.200 m² stort, beliggende i byzone og kommunalt ejet.

På baggrund af anmodning fra Magistratsafdelingen for Kultur og Borgerservice er udarbejdet forslag til lokalplan for ovennævnte område.

Formålet med lokalplanen er at give [adresse] Aarhus Kunstmuseum mulighed for at udvide med udstillingsarealer både inden- og udendørs.

Udvidelsen indendørs vil ske med underjordiske udstillingsgallerier kaldet 'The Next Level'. Dele af 'The Next Level' er skitseret med en kuppel, der udendørs fremstår som en begrønnet bakke. Denne bakke vil udgøre en del af værket 'The Dome', der er en ruminstallation udformet som et kuppelformet rum med lysindfald foroven. Kunstneren bag installationen er den amerikanske kunstner Mikael Bertelsen.

Udvidelsen indpasses og formgives under størst mulig hensyntagen til områdets nære omgivelser og med den hensigt, at ny bebyggelse vil indgå i samspil med øvrige bygninger i [adresse] på nutidig og nyfortolket vis.

Lokalplanforslaget er i overensstemmelse med kommuneplanen.

### Indstilling

At 1) forslag til Lokalplan 1160 godkendes til offentlig fremlæggelse

### Sagens forløb

15-04-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 26-04-2021 Magistraten

Fremsendes til [adresse] med bemærkning, at Magistraten i mødet den 26. april 2021 anbefaler, at byrådet tiltræder Magistratsafdelingen for Teknik og Miljøs indstilling af 7. april 2021.

Zara Schmidt tog forbehold.

Borgmester Helge Bach var forhindret i at deltage i sagens behandling.

 28-04-2021 [adresse]

Tilbagesendes Magistratsafdelingen for Teknik og Miljø med bemærkning, at byrådet i sit møde den 28. april 2021 har vedtaget Magistratens foranstående indstilling af 26. april 2021.

Karl Skov tog forbehold for placeringen.

Magistratsafdelingen for Kultur og Borgerservice udarbejder notat.